
	Številka:
	007-277/2026/18

	Ljubljana,
	8. 10. 2026

	EVA:
	2026-1720-0004



	ZADEVA:
	Zakon o prenosu in izvajanju nekaterih pravnih aktov Evropske unije s področja migracij in mednarodne zaščite – predlog za obravnavo




1.	Predlog sklepa vlade

Na podlagi drugega odstavka 2. Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji … sprejela naslednji 
 
SKLEP:
 
Vlada Republike Slovenije je določila besedilo predloga Zakona o prenosu in izvajanju nekaterih pravnih aktov Evropske unije s področja migracij in mednarodne zaščite in ga pošlje v obravnavo Državnemu zboru Republike Slovenije. 
      
Številka:
V Ljubljani, 

                                                                        Mag. Janja Garvas 
                                                                generalna sekretarka vlade
 
Prilogi:
· predlog sklepa vlade,
· predlog zakona.

Prejmejo: 
· ministrstva in vladne službe.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

Obravnava po skrajšanem ali nujnem postopku se ne predlaga.

3.	Osebe, odgovorne za strokovno pripravo in usklajenost gradiva

Nataša Potočnik, v. d. generalne direktorice Direktorata za migracije in upravne notranje zadeve na Ministrstvu za notranje zadeve in javno upravo

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

· Franci Matoz, minister za notranje zadeve in javno upravo,
· Franc Kangler, državni sekretar na Ministrstvu za notranje zadeve in javno upravo,
· Nataša Potočnik, v. d. generalne direktorice Direktorata za migracije in upravne notranje zadeve na Ministrstvu za notranje zadeve in javno upravo,
· Danijel Lorbek, v. d. generalnega direktorja policije,
· mag. Katarina Štrukelj, direktorica Urada Vlade Republike Slovenije za oskrbo in integracijo migrantov.

6.	Kratek povzetek gradiva

Svet Evropske unije je 14. maja 2024 sprejel deset zakonodajnih aktov, ki skupaj sestavljajo Pakt o migracijah in azilu (v nadaljnjem besedilu: Pakt). Z njimi je bil celovito prenovljen evropski okvir za upravljanje azila in migracij. Nova pravila so namenjena učinkovitejšemu upravljanju prihodov, poenotenju azilnih in migracijskih postopkov ter pravičnejši delitvi odgovornosti med državami članicami.
 
Uredba 2024/1356/EU ureja preverjanje državljanov tretjih držav na zunanjih mejah ter določa enotna pravila glede ugotavljanja istovetnosti, varnostnih preverjanj, predhodnih zdravstvenih pregledov in preverjanja ranljivosti, Uredba 2024/1352/EU pa zaradi uvedbe preverjanja ustrezno prilagaja povezana informacijska sistema. Uredba 2024/1358/EU posodablja sistem Eurodac in omogoča zbiranje natančnejših ter celovitejših podatkov, vključno z biometričnimi podatki, o prosilcih za mednarodno zaščito in drugih kategorijah državljanov tretjih držav. Z Uredbo 2024/1348/EU se poenoti postopek za mednarodno zaščito in v določenih primerih uvaja obvezen postopek na meji, Uredba 2024/1349/EU pa ureja postopek vračanja oseb, katerih prošnja je bila v postopku na meji zavrnjena. Uredba 2024/1351/EU določa merila za določitev države članice, odgovorne za obravnavanje prošnje za mednarodno zaščito, ter vzpostavlja mehanizem solidarnosti in delitve odgovornosti med državami članicami. Uredba 2024/1359/EU ureja ravnanje v kriznih razmerah in primerih višje sile. Uredba 2024/1347/EU določa enotnejša merila za priznanje mednarodne zaščite in pravice oseb z mednarodno zaščito. Direktiva 2024/1346/EU določa standarde za sprejem prosilcev, Uredba 2024/1350/EU pa vzpostavlja skupni okvir Evropske unije za preselitev in humanitarni sprejem.
 
Predlog zakona bo v slovenski pravni red prenesel Direktivo 2024/1346/EU o pogojih za sprejem ter uredil izvajanje vseh navedenih uredb, s čimer se bo zagotovila celovita uskladitev nacionalnega pravnega reda z zakonodajnim okvirom Evropske unije.

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	da

	c)
	administrativne posledice,
	da

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	da

	f)
	dokumente razvojnega načrtovanja.
	ne



8.	Predstavitev ocene finančnih posledic

–	Predpis ima učinek na blagajne javnega financiranja (državni proračun, občinski proračuni ter pokojninska in zdravstvena blagajna) oziroma drugih subjektov javnega sektorja.

I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	0,00
	0,00
	0,00
	0,00
	0,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Urad Vlade Republike Slovenije za oskrbo in integracijo migrantov
	5.500.000,00
	0,00
	1542-21-0001 Oskrba in integracija migrantov
	180009 Oskrba in integracija migrantov

	Urad Vlade Republike Slovenije za oskrbo in integracijo migrantov
	0,00
	12.190.000,00
	1542-26-0002 Oskrba in integracija migrantov 2027-2030
	180009 Oskrba in integracija migrantov

	Ministrstvo za izobraževanje, znanost in mladino
	8.600.000,00
	8.600.000,00
	3350-25-0011 Izvajanje osnovnošolskih programov 2025-2028; 

3350-25-0004 Izvajanje srednješolskih izobraževalnih prog. 2025-2028;

 3350-25-0005 Izvajanje dejavnosti višjega šolstva 2025 – 2028; 

3350-25-0008 Subvencioniranje prehrane učencev 2025 – 2028; 

3350-25-0006 Subvencioniranje prehrane dijakov 2025 – 2028; 

3350-25-0014 Subvencioniranje prevozov učencev 2025-2028; 


3350-25-0009 Podporne aktivnosti 2025 – 2028; 

3350-25-0017 Povečanje vključenosti otrok v PŠV 2025-2028.
	231803 - Dejavnost osnovnega šolstva;  


231806 - Dejavnost srednjega šolstva; 


231854 - Dejavnost višjega šolstva;   


231173 - Regresirana prehrana učencev; 


 231852 – Regresirana prehrana dijakov;  

231741 - Regresiranje prevozov učencem zaradi nevarnih zveri;  

231753 - Učbeniki in učna tehnologija;

  231846 - Brezplačni vrtec za družine, ki imajo v vrtcu hkrati več otrok.

	1711 Ministrstvo za notranje zadeve in javno upravo
	611.150,00
	844.983,34
	1711-23-0002 Informiranje tujcev, nadgradnja informacijskega sistema, pravno svetovanje in druga podpora v postopkih mednarodne zaščite, prevajanje in tolmačenje
	PP221030 (75%); 
PP 221030 (25%)

	1711 Ministrstvo za notranje zadeve in javno upravo
	660.000,00
	650.000,00
	1711-23-0002 Multidisciplinarni postopek ocena starosti, nadgradnja informacijskega sistema za podporo migracijskim postopkom, otroci v migracijah, podpora v postopkih priznanja mednarodne zaščite
	PP221030 (90%);
PP 221030 (10%)

	Ministrstvo za notranje zadeve in javno upravo - Policija
	500.000,00
	1.000.000,00
	1714-23-0009 Interoperabilnost informacijskih sistemov Obsežni informacijski sistemi - EURODAC za namene upravljanja meja
	PP 221037 (90%); 
PP 221038 (10%)

	Ministrstvo za notranje zadeve in javno upravo - Policija
	0,00
	1.840.000,00
	Prostori za izvajanje Uredbe o preverjanju državljanov tretjih držav na zunanjih mejah - projekt Policije 6 (75%)
	B.SO1.1.7-06; PP 221037 (75%); 
PP 221038 (25%)

	Ministrstvo za notranje zadeve in javno upravo - Policija
	500.000,00
	1.200.000,00
	Najem poslovnih prostorov za potrebe izvajanja postopkov preverjanja in mejnih postopkov mednarodne zaščite - Pakt (100%)
	B.SO1.4.26-09; 
PP 221037 (100%)

	Ministrstvo za notranje zadeve in javno upravo - Policija
	0,00
	2.000.000,00
	Nakup prevoznih sredstev za izvajanje postopkov, povezanih s preverjanjem (90%)
	B.SO1.2.7-01; PP 221037 (90%); 
PP 221038 (10%)

	Ministrstvo za notranje zadeve in javno upravo - Policija
	1.000.000,00
	3.900.000,00
	Financiranje stroškov dela ter izvedbe usposabljanj - Pakt (100%)
	B.SO1.4.26-10; 
PP 221037 (100%)

	Skupaj (v EUR)
	17.371.150,00
	32.224.983,34
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Ministrstvo za demografijo, družino in socialne zadeve
	0,00
	30.600,00
	2611-11-0023
	PP 261038 migrantski tok

	Ministrstvo za zdravje
	600.000,00
	2.400.000,00
	
	PP 803

	Varuh človekovih pravic
	0,00
	350.000,00
	
	

	Skupaj (v EUR)
	600.000,00
	2.780.600,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



Aktivnosti, predvidene s predlaganim zakonom, se bodo financirale iz Sklada za azil, migracije in vključevanje (AMIF) ter Instrumenta za finančno podporo za upravljanje meja in vizumsko politiko. Za aktivnosti, ki se že izvajajo na podlagi trenutno veljavne zakonodaje na področju mednarodne zaščite, so sredstva že zagotovljena v proračunih za obdobje 2026–2028. Pravice porabe se bodo zagotavljale iz navedenih virov financiranja, pristojni resorji pa jih bodo zagotovili v okviru svojih finančnih načrtov.
 
Finančne posledice predlagane ureditve se bodo v delu, kjer so sredstva že zagotovljena, pokrivale v okviru razpoložljivih sredstev veljavnih proračunov Republike Slovenije za leti 2026 in 2027. Aktivnosti se bodo financirale iz Sklada za azil, migracije in vključevanje ter Instrumenta za finančno podporo za upravljanje meja in vizumsko politiko. Natančne višine finančnih posledic za posamezne aktivnosti ni mogoče določiti, saj je njihova višina odvisna od obsega aktivnosti, števila nezakonitih prehodov meje, prosilcev za mednarodno zaščito oziroma oseb z mednarodno zaščito ter strukture migracijskih tokov. Za aktivnosti, za katere so sredstva že zagotovljena, dodatne pravice porabe iz državnega proračuna niso potrebne.

Na področju vzgoje in izobraževanja so finančne posledice vključevanja prosilcev za mednarodno zaščito oziroma oseb z mednarodno zaščito prav tako zagotovljene v okviru veljavnih proračunov za leti 2026 in 2027, njihova višina pa je odvisna od dejanskega obsega vključevanja.

Dodatne finančne posledice bodo nastale za izvajanje stalne pripravljenosti za opravljanje nalog zakonitega zastopanja mladoletnikov brez spremstva. V letu 2027 je treba zagotoviti 30.600 EUR, sredstva pa so načrtovana v okviru priprave spremembe proračuna za leto 2027 in proračuna za leto 2028. V letu 2026 finančnih posledic ni.

Dodatne finančne posledice bodo nastale zaradi izvajanja predhodnih zdravstvenih pregledov prosilcev za mednarodno zaščito. Za leti 2027 in 2028 je treba zagotoviti sredstva v skupni višini 4.800.000 EUR, in sicer 2.400.000 EUR v posameznem letu. Sredstva so predvidena v okviru Instrumenta za finančno podporo za upravljanje meja in vizumsko politiko, vendar pravice porabe v državnem proračunu še niso zagotovljene.
 
Sredstva za izvajanje mehanizma za spremljanje spoštovanja temeljnih pravic so zagotovljena v okviru Sklada za azil, migracije in vključevanje, vendar pravice porabe v državnem proračunu še niso zagotovljene. Ob pripravi veljavnega državnega proračuna namreč še ni bilo mogoče predvideti, da bo navedene naloge izvajal Varuh človekovih pravic. Pravice porabe bodo zato zagotovljene v okviru priprave oziroma spremembe državnega proračuna za obdobje, v katerem bo nastala finančna obveznost.

Predlagana ureditev ne bo imela neposrednih finančnih posledic na prihodke državnega proračuna in ne predvideva prihrankov za državni proračun ali druga javnofinančna sredstva. Finančne posledice, za katere so pravice porabe že zagotovljene, se bodo pokrivale iz razpoložljivih proračunskih in programskih sredstev, manjkajoče pravice porabe pa se bodo zagotovile v okviru priprave in sprememb proračunov za posamezna prihodnja obdobja.

Za aktivnosti, za katere so sredstva že zagotovljena, so pravice porabe zagotovljene v okviru Sklada za azil, migracije in vključevanje ter Instrumenta za finančno podporo za upravljanje meja in vizumsko politiko, na ukrepih in proračunskih postavkah, določenih v veljavnih finančnih načrtih pristojnih proračunskih uporabnikov za leti 2026 in 2027.

Za zagotavljanje sredstev za stalno pripravljenost za opravljanje nalog zakonitega zastopanja mladoletnikov brez spremstva je za leto 2027 predvidena vključitev sredstev v spremembo državnega proračuna, za leto 2028 pa v proračun Republike Slovenije.

Sredstva za izvajanje predhodnih zdravstvenih pregledov prosilcev za mednarodno zaščito za leti 2027 in 2028 bodo zagotovljena iz ustreznega vira financiranja, predvidoma v okviru Instrumenta za finančno podporo za upravljanje meja in vizumsko politiko. Ker pravice porabe za ta namen v veljavnem državnem proračunu še niso zagotovljene, bodo te ustrezno zagotovljene znotraj finančnega načrta pristojnega resorja, v okviru priprave oziroma spremembe državnega proračuna za obdobje, v katerem bodo nastale finančne obveznosti.
 
Sredstva za izvajanje mehanizma za spremljanje spoštovanja temeljnih pravic so zagotovljena v okviru Sklada za azil, migracije in vključevanje. Ker ob pripravi veljavnega državnega proračuna še ni bilo mogoče predvideti izvajanja teh nalog s strani Varuha človekovih pravic, pravice porabe za ta namen v veljavnem državnem proračunu niso zagotovljene. Te bodo ustrezno zagotovljene znotraj finančnega načrta pristojnega resorja, v okviru priprave oziroma spremembe državnega proračuna za obdobje, v katerem bodo nastale finančne obveznosti.
 
V tej fazi konkretne prerazporeditve med posameznimi proračunskimi postavkami niso določene. Način zagotovitve manjkajočih pravic porabe bo opredeljen v okviru priprave sprememb in proračunov za posamezna leta.

–	Predpis ima negativen učinek na potrebna dodatna sredstva ali zmanjšanje teh sredstev, na stroške dela (dodatne zaposlitve ali zmanjšanje), druge operativne stroške (nakup pisarniške opreme, stroški prevoza, (najem/nakup) stroške nepremičnin, na uvajanje novih digitalnih storitev (stroški nakupa/najema strojne opreme, stroški vzpostavitve/nadgradnje informacijskih sistemov in vzpostavitve povezljivosti evidenc vključevanja zunanjih izvajalcev oziroma storitev, itd..

Izvajanje novega zakona bo zahtevalo dodatna sredstva zaradi novih obveznosti, ki izhajajo iz Pakta o migracijah in azilu. Potrebne bodo dodatne zaposlitve ter oprema za izvajanje novih nalog, vključno s preverjanjem, postopki na meji in nacionalnim preventivnim mehanizmom. Dodatni stroški bodo nastali tudi zaradi zagotavljanja oziroma prilagoditve ustreznih prostorov ter vzpostavitve oziroma nadgradnje informacijskih sistemov in njihove interoperabilnosti ter povezljivosti evidenc. Navedeni stroški so nujni za učinkovito izvajanje novih zakonskih obveznosti.

–	Predpis ima negativen učinek na zvišanje posrednih stroškov glede javnih financ pri njegovem izvajanju (zaposlovanje in stroški, povezani s tem, stroški zunanjih izvajalcev itd.).

Predpis bo povzročil povečanje posrednih stroškov javnih financ, predvsem zaradi dodatnega zaposlovanja, usposabljanja in drugih stroškov, povezanih z zagotavljanjem kadrovskih zmogljivosti. 

9.	Predstavitev sodelovanja z združenji občin

Vsebina gradiva vpliva na pristojnosti, delovanje oziroma financiranje občin.

Gradivo je bilo poslano v mnenje Skupnosti občin Slovenije (SOS).

Gradivo je bilo poslano v mnenje Združenju občin Slovenije (ZOS).

Gradivo je bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
11. 5. 2026

Na gradivo so bila podana mnenja, predlogi in pripombe.

V razpravo vključeni subjekti:
Skupnost občin Slovenije, Združenje mestnih občin Slovenije, Združenje občin Slovenije

Obrazložitev upoštevanja mnenj, predlogov in pripomb v razpravo vključenih subjektov:
V okviru javne obravnave pri pripravi predloga zakona je bil prejet en komentar. Pripombe so se nanašale zlasti na prožnejšo ureditev solidarnostnih ukrepov, ureditev plačila pravnim zastopnikom, zagotovitev sodnega varstva v zvezi z zdravstvenim pregledom in oceno starosti, domnevo glede zapustitve države, ureditev nastanitve in materialne oskrbe, opredelitev alternativ pridržanju ter na terminološke in druge redakcijske popravke prehodnih določb. Pripombe so bile delno upoštevane. Upoštevani so bili redakcijski in nomotehnični predlogi, ki prispevajo k večji jasnosti, določnosti in notranji skladnosti besedila, ter vsebinski predlogi v delu, v katerem niso v neskladju z neposredno veljavnimi uredbami Evropske unije. Na podlagi pripomb je bila med drugim dopolnjena ureditev pravnega svetovanja tako, da je bila dodana možnost, da pravni zastopniki opravljajo pravno svetovanje tudi v upravnem delu postopka. Pripomba glede izrecne določitve posebnega sodnega varstva zoper napotitev na zdravstveni pregled brez soglasja prosilca ni bila upoštevana. Predlagana zakonska ureditev v tem delu sledi ureditvi, določeni z neposredno veljavno uredbo Evropske unije, zato dodatno oziroma drugačno urejanje tega vprašanja v nacionalnem zakonu ni bilo predvideno. Preostale vsebinske pripombe so bile preučene in upoštevane v obsegu, v katerem je to dopustno glede na neposredno veljavne uredbe Evropske unije in namen predlagane zakonske ureditve.
 
Vsebina gradiva ima vpliv na financiranje občin in je bila s Skupnostjo občin Slovenije, Združenjem občin Slovenije in Združenjem mestnih občin Slovenije v celoti usklajena. 
 
75. člen predloga zakona določa, da so občine, v katerih nastanitvene kapacitete za prosilce za mednarodno zaščito vsaj tri mesece v koledarskem letu presegajo 50-odstotno zasedenost, na svojo zahtevo upravičene do finančnega nadomestila zaradi obremenitve občinske infrastrukture. Višina nadomestila se določi glede na število nastanjenih prosilcev in prebivalcev občine ter razpoložljiva proračunska sredstva, pri čemer metodologijo določi Vlada Republike Slovenije, ki tudi odloči o upravičenih občinah in višini nadomestila, sredstva pa iz državnega proračuna izplača urad. 
 
Gradivo je bilo v okviru usklajevanja posredovano tudi Visokemu komisarju Združenih narodov za begunce ter Centru za informiranje, sodelovanje in razvoj nevladnih organizacij. Vse prejete pripombe so bile preučene. Upoštevana je bila pripomba glede možnosti vložitve ugovora zoper delo centra za socialno delo, ki je bila vključena v predlog zakona. Upoštevana je bila tudi pripomba glede podaljšanja zakonitega zastopanja mladoletnika brez spremstva po pravnomočni odločitvi o mednarodni zaščiti do zagotovitve skrbnika, pri čemer je bila ureditev v tem delu ustrezno dopolnjena. Črtana je bila zahteva po nesporno ugotovljeni istovetnosti prosilca, s čimer se upošteva položaj prosilcev, ki iz objektivnih razlogov pogosto ne razpolagajo z izvirnimi osebnimi dokumenti. Preostale vsebinske pripombe so bile upoštevane v obsegu, v katerem je to dopustno glede na neposredno veljavne uredbe Evropske unije in namen predlagane zakonske ureditve.

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, je vključen v okvirni načrt normativne dejavnosti.

Franci Matoz
minister

